Hvorfor gikk jeg ikke videre til sesjon?
Det var en totalvurdering av svarene dine, sett opp mot resten av årskullet ditt, som gjorde at du ikke gikk videre til sesjon.​​

For noen er det opplagte grunner til at man ikke gikk videre, slik som helse. Men for mange er årsaken sammensatt og ikke opplagt.

Forsvaret har begrenset med plasser på sesjon og enda færre plasser i førstegangstjeneste. Derfor må vi si nei til mange som ønsker seg plass, og som kanskje hadde vært kvalifisert. Det er stor konkurranse om plassene. Samtidig er ikke motivasjon viktigst. Forsvaret kaller inn flere som ikke er motiverte, fordi de har en kompetanse eller andre egenskaper Forsvaret trenger.